Skat på initiativ og virkelyst - Dækningsafgiften er en skat på initiativ og virkelyst, som straffer de virksomheder, der udvider og skaber nye arbejdspladser. Virksomhederne skal naturligvis betale til fællesskabet, men det er ikke fair, at dækningsafgiften i Aalborg stiger med over 12 pct. samtidig med, at der er udråbt skattestop. Man burde som minimum sætte afgiftssatsen ned, så provenuet ikke stiger, siger formand for DI Aalborg, Peter Rindebæk. - Aalborg forventer at hente 75,2 mio. kr. hjem på dækningsafgiften i 2008. Det beløb svarer til lønnen til 200 arbejdspladser, der rykkes fra de private virksomhederne og over til kommunen, siger Peter Rindebæk. Eneste kommune i Nordjylland - Aalborg er den eneste kommune i Nordjylland, som opkræver dækningsafgift. Skatten er særlig uheldig, fordi der ikke er nogen direkte sammenhæng mellem den dækningsafgift, som virksomhederne skal betale, og den service, som kommunen yder virksomhederne. Dækningsafgiften er derfor en omkostning, som giver Aalborg-virksomhederne dårligere konkurrencevilkår, end virksomhederne i andre kommuner, og det er problematisk, siger Peter Rindebæk. Om dækningsafgiften Når en virksomhed udvider aktiviteterne og f.eks. investerer i større faciliteter og flere arbejdspladser, så kommer virksomheden til at betale højere dækningsafgift. Dækningsafgiften betales nemlig af forskelsværdien af ejendommen, dvs. den samlede ejendomsværdi minus grundværdien. Dækningsafgiftssatsen kan være mellem nul og ti promille af denne forskelsværdi. Det er op til hver enkelt kommune, om de vil opkræve dækningsafgift. I Aalborg Kommune er afgiftssatsen 5,35 promille.

Referat:
Selvom der skulle være indført skattestop, skal virksomhederne i Aalborg Kommuner i 2008 betale 8,2 mio. kroner mere i dækningsafgift, end de gjorde i 2007. Det svarer til en stigning på over 12 pct. Det viser en opgørelse, som DI har lavet på baggrund af